На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства унутрашње и спољне трговине,

 Одбор за привреду и финансије доноси

З А К Љ У Ч А К

 1. Спроводи се јавна расправа о Нацрту закона о извозу и увозу робе двоструке намене.

 2. Одређује се Програм јавне расправе о Нацрту закона о извозу и увозу робе двоструке намене, који је саставни део овог закључка.

 3. Јавна расправа о Нацрту закона о извозу и увозу робе двоструке намене спроводи се у периоду од 13. априла до 3. маја 2023. године.

 4. Овај закључак, ради реализације, доставити Министарству унутрашње и спољне трговине.

05 Број: 011-3166/2023-1

У Београду, 12. априла 2023. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРАСиниша Мали |

4100123.008/32

ПРОГРАМ ЈАВНЕ РАСПРАВЕ

О НАЦРТУ ЗАКОНА О ИЗВОЗУ И УВОЗУ РОБЕ ДВОСТРУКЕ НАМЕНЕ

 1. У поступку припреме Нацрта закона о извозу и увозу робе двоструке намене, Министарство унутрашње и спољне трговине спроводи јавну расправу о Нацрту закона о извозу и увозу робе двоструке намене (у даљем тексту: Нацрт закона), који је саставни део овог програма.

 2. Јавна расправа о Нацрту закона спрови се у периоду од 13. априла до 3. маја 2023. године.

 3. Учесници у јавној расправи су представници државних органа и организација, представници заинтересованих привредних субјеката и друга заинтересована лица.

 4. Нацрт закона биће објављен на интернет страници Министарства унутрашње и спољне трговине www.must.gov.rs и Порталу „е-Консултације”.

 5. Примедбе, предлози и сугестије достављају се Министарству унутрашње и спољне трговине, Београд, Немањина 22-26, поштом или на e-mail адресу: kabinet@must.gov.rs са назнаком „Јавна расправа о Нацрту закона о извозу и увозу робе двоструке намене”.

 6. По окончању јавне расправе, Министарство унутрашње и спољне трговине анализираће све примедбе, предлоге и сугестије учесника у јавној расправи и сачинити извештај о спроведеној јавној расправи, о Нацрту закона који ће у року од 15 дана окончања јавне расправе објавити на интернет страници Министарства унутрашње и спољне трговине.

4100123.008/33